
Nr. 1876 / 02.05.2023
                                                                                                                Aprobat
În ședința Consiliului de Administraţie din 02.05.2023

REGULAMENT
ÎNSCRIEREA ȘI REPARTIZAREA ELEVILOR ÎN CLASA a V-a
AN ȘCOLAR 2023-2024

I. DISPOZIȚII GENERALE
                 Prezentul Regulament este elaborat în baza prevederilor Legii Educației Naționale nr.1/2011, în temeiul prevederilor Regulamentului-cadru de organizare și funcționare a unităților de învățământ preuniversitar (ROFUIP), aprobat prin ordinul de ministru nr.4183 din 4 iulie 2022,
Art. 1.
a) Numărul de locuriaprobatpentruanulșcolar 2023-2024, la clasa a V-a, la ColegiulNațional ”EcaterinaTeodoroiu” Târgu Jiu este de 25 LOCURI.
b) La clasa respectivă se studiazăca prima limbă modernă limba engleză.
c) A doua limbă modernă este limba franceză.
Art.2. La Colegiul Național”EcaterinaTeodoroiu” Târgu Jiu se organizeazǎ testarea elevilor înscriși la clasa aV-a,pentru anul școlar 2023-2024, în situatia în care numǎrul elevilor înscriși este mai mare decât numărul total al locurilo raprobate. 
Art.3. Atât candidații proveniți din învățământul de stat,cât și cei din învățământul particular acredidat au dreptul să susțină probele din cadrul testării.
Art.4. Testarea cuprinde douǎ probe scrise: 
- Limba şi literatura românǎ (durata30minute).
- Matematicǎ (durata 30 minute).

Art.5. Subiectele/itemii pentru proba de limba și literatura română, respectiv matematică, se elaborează de cǎtre o comisie formatǎ din profesori de limba şi literatura română, respectiv matematică, conform programelor în vigoare pentru clasele din învățământul primar.
Art.6. Data, ora și locul dedesfășurare a probelor sunt făcute publice atăt pe pagina WEB www.ecat.ro
 a colegiului, cât și la avizierul unității deînvățământ.
Art.7.Nota care asigurǎ înscrierea în clasa a V-a se calculează ca media aritmetică a notelor obţinute la cele două probe.Elevii vor fi înscriși în ordinea descrescătoare a mediei obținute la testare, în limita celor 25 de locuri aprobate.
In cazul în care media obţinutǎ de elevul de pe locul 25 este egalǎ cu media obţinutǎ de elevul de pe locul 26, se procedeaza astfel:
· Se solicitǎ aprobarea ISJ Gorj pentru suplimentarea numǎrului de locuri.
· Daca nu se obţine aprobarea ISJ, se susţine o testare suplimentarǎ.
Art. 8.Dacă numărul de solicitări este mai mic sau egal cu numărul de locuri aprobat, testarea nu mai este necesară.
[bookmark: _GoBack]
II. ORGANIZAREA ŞI DESFĂŞURAREA CONCURSULUI/ TESTĂRII

Art.9.Comisia de organizare şi desfǎşurare a concursului ,Comisia de elaborare a subiectelor , Comisia de evaluare şi Comisia de contestaţii se propun şi se aprobǎ în Consiliul de administraţie  al  Colegiului Naţional  ʺ Ecaterina Teodoroiu ʺ.
Art.10.Comisia de organizare şi desfǎşurare a concursului are urmǎtoarea componenţǎ :
- Preşedinte–directorul Colegiului Naţional ʺEcaterinaTeodoroiu ʺ
- Membri – doi membri ai personalului auxiliar
- Secretar- secretarul şef al Colegiului Naţional ʺEcaterina Teodoroiu ʺ
- Informatician – informaticianul Colegiului Naţional ʺEcaterinaTeodoroiu ʺ

a) Componenţa nominalǎ a acestei comisii se propune şi se aprobǎ în Consiliul de administraţie al 
Colegiului Naţional ʺEcaterina Teodoroiu ʺ şi se numeşte prin decizia directorului.

Art.11.Comisia de elaborare a subiectelor şi de evaluare a lucrǎrilor se compune din :
- Preşedinte- directorul adjunct al Colegiului Naţional ʺEcaterina Teodoroiu ʺ
- Membri – doi profesori de limba şi literatura românǎ şi doi profesori de matematicǎ din cadrul Colegiului Naţional ʺEcaterinaTeodoroiu ʺ.
a) Componenţa nominalǎ a acestei comisii se propune şi se aprobǎ în Consiliul de administraţie al 
Colegiului Naţional ʺEcaterina Teodoroiu ʺ şi se numeşte prin decizia directorului.

Art.12. Membrii comisiei de elaborare a subiectelor redacteazǎ subiectele şi baremele de corectare şi notare în dimineaţa probelor, cu douǎ ore înainte de testare. Ei nu pot pǎrǎsi încǎperea decât dupǎ distribuirea subiectelor în sǎli. 
Art.13.Baremele de corectare şi notare pentru cele douǎ discipline din cadrul testǎrii, imprimat şi introdus într-un plic sigilat, este închis în fişet pânǎ la terminarea testǎrii,când va fi afişat.
Art.14.Lucrǎrile sunt corectate imediat dupa încheierea probelor, iar rezultatele sunt afişate la avizier şi pe site-ul colegiului, în aceeaşi zi cu desfǎşurarea probelor. 
Art.15.Eventualele contestații se depunşi se înregistrează la secretariatul Colegiului Național ”E.Teodoroiu” Târgu-Jiu, în perioada prevǎzutǎ în calendarul concursului, dupǎ afişarea rezultatelor iniţiale.
Contestarea rezultatelor se poate referi la o disciplină sau la ambele discipline la care s-a susținut testarea. Contestația are ca obiect exclusiv propria lucrare /propriul rezultat. Elevul concurent nu poate contesta rezultatul unor terți.
Art.16.Comisia de contestaţii este numitǎ prin decizia directorului şi aprobatǎ în Consiliul de administraţie al Colegiului Național ”Ecaterina Teodoroiu”.
a) Comisia de contestaţii este formatǎ din :
Presedinte – profesor grad I/doctorat, membru C.A.
Membri :doi profesori de limba şi literatura românǎ şi doi profesori de matematicǎ din cadrul Colegiului Naţional ʺEcaterina Teodoroiu ʺ,alţii decât cei din Comisia de elaborare a subiectelor si de evaluare.
Art.17.Notele stabilite de comisia de contestații sunt definitive.
Art.18.După solutionarea contestațiilor se afişează rezultatele finale.

III. DISPOZIȚII FINALE

Art.19.Lucrǎrile scrise, subiectele, baremele, borderourile de notare, cele douǎ cataloage de concurs şi toate documentele întocmite pentru buna desfǎşurare a testǎrii în vederea înscrierii în clasa a V-a vor fi pǎstrate în arhiva unitǎţii de învǎţǎmânt pe o perioadǎ de 2 ani.
Art.20.După afişarea rezultatelor testării, se desfăşoară etapa de înscriere propriu-zisă a elevilor care au promovat testarea. Actele necesare înscrierii vor fi aduse la secretariatul colegiului înperioada prevǎzutǎ în calendarul concursului, calendar aprobat în Consiliul de administraţie al Colegiului Național ”Ecaterina Teodoroiu”.
Art.21.İn timpul desfășurării probei scrise este interzis accesul persoanelor străine în incinta liceului, cu excepţia membrilor comisiei de organizare şi desfăşurare a testării şi a reprezentanților 1SJ Gorj.

DIRECTOR,
Prof. PALIU-MURGAN CLEOPATRA MINODORA

